"Mirinda" estas vorto tre ofte aŭdata nuntempe en la urbo Chengdu de Sichuan-provinco, kiu gastigas ĉi-jaran Someran Universiadon.
#000000
Sportistoj kaj oficialuloj partoprenantaj en la dujara somera sporta evento, kiu malfermiĝis en la 28a de julio, diris, ke ili estas profunde impresitaj de la instalaĵoj por la ludoj en la provinca ĉefurbo, kaj substrekis, ke Chengdu altigis la nivelon de la instalaĵoj, fariĝante modelo por ontaj gastigantoj.
#000001
"La organiza komitato de la ludoj konsideris rekomendojn de ĉiuj flankoj kaj faris sincerajn klopodojn por inkluzivi ilin en la preparlaborojn, kio starigis perfektan scenejon por ke atletoj brilu," diris Leonz Eder, portempa prezidanto de la Internacia Universitata Sporta Federacio (FISU), dum intervjuo kun China Daily.
#000002
Atletoj eĥis la agantan prezidanton de FISU kaj diris, ke ili ankaŭ estas kortuŝitaj de la varma bonvenigo spertita de ili.
#000004
Elavenil Valarivan el Barato, kiu en la 29a de julio gajnis ormedalon en la virina konkurso pri 10-metra pafado per aerfusilo en Chengdu-a Lernejo pri Sporta Pafado, diris, ke la konkursejo kaj ĝiaj servoj estas bonegaj. "Kion ili faris ĉi tie estas tiel bona, mi volas diri, multe pli bona ol multaj el la lokoj, kie mi konkuris antaŭe... Mi estas vere feliĉa pro tio, ke mi estas en Chengdu," ŝi diris.
#000005
Brazila basketbalisto Caio De Souza Pacheco diris, ke la glata organizado de la evento helpas lin koncentriĝi pri lia sporto. "Mi estas tre feliĉa pro tio, ke mi estas ĉi tie. Ni estas tre ekscititaj... Kion oni faris en Chengdu, en Ĉinio, estas mirinde," diris Pacheco.
#000006
Jonathan Larsen, trejnisto de la germana badmintona teamo, diris, ke ĉiuj sportistoj ricevis varman bonvenigon en la Gimnazio de la Sporta Centro Shuangliu. "La ejo aspektas absolute mirinda. Kaj ni antaŭĝojas konkuri en ĝi," diris Larsen. La badmintonejo, kun teretaĝa areo de 14 626 kvadrataj metroj, entenas 14 kortojn kaj areon por ke atletoj prepariĝu por la ludo.
#000007
"Ĝi estis nekredebla kaj tute malsimila al (iu ajn ceremonio) kiun mi iam ĉeestis antaŭe. Mi atendis, ke ĝi estus sensacia, sed ne sur tiu nivelo. Kaj la spektantaro estis mirindaj. La atletoj estis tiel kortuŝitaj. Por ĉi tiuj junuloj, ĝi estis io, kion ili neniam forgesos," li aldonis.
#000009